als_Latn dik_Latn sag_Latn
Nevoja për zgjedhje të ndershmeAlma Lama
Alma Lama
Sado që politika është një lojë shahu, ku duhet të parashikosh lëvizjet e mundshme shumë më përpara se të bësh lëvizjen e radhës, atmosfera e krijuar pas vendimit të Gjykatës Kushtetuese linte shumë pak hapësirë për ta çuar deri ne fund bashkëjetesën e palumtur mes dy ish-rivalëve të dikurshëm. Prishja e koalicionit PDK-LDK ishte pasoja e logjikshme e lojës me rrëzimin e presidentit. Megjithatë, lëvizja e ish-presidentit Sejdiu, për ta thelluar krizën, duke provokuar rrëzimin e Qeverisë dhe praktikisht të partnerit të tij të deritanishëm, pasi ishte përcaktuar data e zgjedhjeve, nuk duket se ka qenë lëvizja më e qëlluar në këtë lojë. Së paku për një arsye. Sepse ndryshimi mes zgjedhjeve të parakohshme dhe atyre të jashtëzakonshme, që i dëshiron partia në pushtet, është i madh.
Procesi i zgjedhjeve, ku Kosova nuk ka pse të jetë fort krenare nëse kujtojmë zgjedhjet lokale të para një viti, kërkon përgatitje të mëdha në mënyrë që të garantojë korrektësi dhe paanshmëri. Në zgjedhjet lokale të vitit 2009, megjithëse institucioni që administronte zgjedhjet pati kohën e nevojshme për t’u përgatitur, doli se kishte një mijë e një probleme në organizimin e dhe administrimin e procesit. Nuk ishte vetëm mungesa e përvojës dhe ngathtësia e zonjës që e drejtonte KQZ-në, por mbi të gjitha njerëzve që gjykonin procesin u mungonte imuniteti si personalitete të pandikuara nga politika.
Zgjedhjet e një viti më parë u bënë telenovelë ameriko-latine, me shumë seriale dhe personazhe, duke gdhendur në kujtesën e njerëzve një imazh të keq, e për më tepër duke harxhuar qindra e mijëra euro nga buxheti i varfër. Një vit më parë u dëshmua se vota në Kosovë nuk ishte e paprekshme, siç ishte bërë propagandë prej vitesh, përkundrazi doli që vota mund të shitet e të blihet për ndonjë thes miell, mbushje telefoni apo për një post të premtuar.
Ndërkohë që KQZ-ja nuk mund ta parandalonte fenomenin e shitblerjes, do të kishte bërë mirë që të rriste masat e transparencës, si duke përdoruar teknologjinë e nevojshme, ashtu edhe duke rritur numrin e vëzhguesve nëpër qendra votimi e numërimi.
Por, ndërsa këto gjëra nuk u bënë një vit më parë, kur institucioni që organizon dhe administron zgjedhjet kishte gjithë kohën e nevojshme, cila do të jetë fytyra e procesit zgjedhor që erdhi papritur?
Përveç disa deklaratave gjysmë të çoroditura të kryetares së KQZ-së, e cila çfarë thotë në mëngjes nuk e thotë pasdite, nuk kemi dëgjuar tjetër. Zonja në fjalë, si duket, e ndodhur mes presioneve të mëdha që vijnë nga palët e interesit, pra partitë politike të cilat kanë qëndrime të kundërta për sa u përket afateve, nuk ka arritur deri tani të thotë fjalën e duhur, pra nëse është apo jo në gjendje KQZ-ja të organizojë zgjedhje të lira dhe të ndershme, korrekte dhe jo të manipuluara.
Nëse po dhe këtu duhet një po e plotë dhe jo me gjysmë zëri, atëherë Kosova duhet të hyjë në zgjedhje të jashtëzakonshme dhe të shoshiten mirë partitë politike dhe personazhet e tyre që flasin në emër të qytetarëve, por në të vërtetë kanë keqpërdoruar mandatin e dhënë prej tyre. Madje, jemi shumë të vonuar pasi zgjedhjet parlamentare do të duhej të ishim mbajtur 9 muaj pas shpalljes së Pavarësisë, siç parashihej në Pakon e Ahtisarit. Kjo nuk ndodhi, sepse dy partitë e mëdha ishin në një koalicion dhe as njërës e as tjetrës nuk ua kishte qejfi të prishnin terezinë e kolltukëve.
Pra, zgjedhjet e nevojshme u eliminuan në kurriz të elektoratit.Të kujtojmë se p.sh në vendin e demokracisë më të zhvilluar në botë, në SHBA, kongresmenët ose përfaqësuesit e popullit kanë zgjedhje çdo dy vjet. Kjo e bën punën e tyre tepër dinamike dhe të jashtëzakonshme, ndryshe nga deputetët e Kuvendit të Kosovës, ku një pjesë e mirë e tyre vegjetojnë për katër vjet, (gjithsesi pa harruar të bëjnë ndonjë udhëtim jashtë shtetit) dhe të njëjtët dalin për të kërkuar edhe një mandat tjetër.
Shoshitja e skenës politike do të duhej të ishte bërë një vit më parë, kur edhe arsyetimi se koalicioni PDK-LDK u bë për hir të interesave të shtetit doli se ishte thjeshtë propagandë. E se ishte e tillë u shpërfaq me tërë dimensionin e saj tani, pas prishjes së koalicionit, si pasojë e mosdurimit mes dy forcave kryesore politike.
Por, kthehemi sërish tek argumenti i mësipërm. A do të kishte vlerë i gjithë ky proces i shoshitjes apo përshpejtimit të zgjedhjeve nëse ato do të manipuloheshin ose nëse gjasat për manipulime do të rriteshin, si pasojë e mospërgatitjeve të nevojshme? Natyrisht që jo.
Tani është e qartë se kamerat nëpër qendrat e votimit nuk janë një ide realiste, për shkak të mungesës së kohës, edhe pse do të kishin bërë një punë të mirë për rritjen e transparencës. Mbetet për t’u parë se si KQZ-ja do të kontraktojë kompanitë transportuese, të cilat i bartin kutitë e votimit dhe se si do ta bëjë monitorimin e këtij procesi, që edhe këtë vit pritet të jetë më delikati. Dhe viktimat potenciale këtu mund të jenë partitë e reja, si ‘Vetëvendosja’ dhe Fryma e Re, që pritet të aderojnë në politikë për një tjetër sistem vlerash, krejt ndryshe nga ky aktuali.
Komente
-
Blerimi
20.10.2010 - 14:10
eshte nje dobesi e kamerave, ato si te thuash fotografojn vetem ate cka shohin, edhe trajtat e pikturave orientalistike ose antikitetet shikimi qe shikon shikimin e spektatoreve dhe mbrojtja e saj e vetme eshte te behet e padukshme Qytetaret e Kosoves jane me shume te brengosur per demokracin e Perendimit se sa per demokracin e shteteve tjera ne vazhdimesi riten sulmet ndaj internetit korrupcioni po perhaped si ndonje epidemi kur eshte fjala per raportet e LDK me qytetaret mbizotron fenomeni i smirezeze dhe rezikohet margjenalizimi i metejme i saj Do e citoj efektin e flutures respektivisht alegorin e flutures e cila me krahet e saj si nje mash e vogel qe i perdor per te kap gjerat e imta ne Kine ndron drejtimin gazmor ne gjirin e Meksikes gjasht muaj me vone apo...
als_Latn glg_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk tur_Latn unk als_Latn